**BĒRNU LIETU SADRABĪBAS PADOMES SĒDES**

PROTOKOLS

|  |  |  |
| --- | --- | --- |
| Rīgā | Nr.2 | 2022.gada 22.jūnijā |
|  |  |  |

**Vada:** Gatis Eglītis, labklājības ministrs

**Padomes locekļi vai to deleģētie pārstāvji:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Anda Smiltēna | Tieslietu ministrijas valsts sekretāra vietniece tiesību politikas jautājumos | | Ilona Kronberga | Tieslietu ministrijas parlamentārā sekretāre | | Ilze Rudzīte | Latvijas Pašvaldību savienības padomniece veselības un sociālajos jautājumos | | Sanita Janka | Veselības ministrijas Veselības aprūpes departamenta direktore | | Jānis Bekmanis | Iekšlietu ministrijas valsts sekretāra vietnieks | | Jānis Ozols | izglītības un zinātnes ministres padomnieks juridiskajos jautājumos | | Zane Ozola | izglītības un zinātnes ministres ārštata padomniece iekļaujošās izglītības jautājumos | | Ārija Martukāne | Biedrības “Latvijas Bērnu Labklājības tīkls” valdes locekle | | Gunita Kovaļevska | Valsts bērnu tiesību aizsardzības inspekcijas vadītāja | | Nita Jirgensone | Pārresoru koordinācijas centra Attīstības plānošanas nodaļas konsultante | | Raivis Bremšmits | Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta direktors | | Ritvars Jansons | Kultūras ministrijas parlamentārais sekretārs | | Imants Parādnieks | Demogrāfisko lietu centra vadītājs | |  |

**Padomes locekļi, kuri sēdē nepiedalās:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Anita Muižniece | izglītības un zinātnes ministre | | Antra Valdmane | Veselības ministrijas valsts sekretāra vietnieka veselības politikas jautājumos p.i. | | Daiga Eiduka | Biedrības “Latvijas Bērnu Labklājības tīkls” vadītāja | | Gints Kaminskis | Latvijas Pašvaldību savienības priekšsēdis | | Ilze Oša | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos | |  |

**Citi dalībnieki:**

|  |  |  |
| --- | --- | --- |
| Diāna Jakaite | | Labklājības ministrijas valsts sekretāra vietniece |
| Irēna Putāne | Iekšlietu ministrijas Nozares politikas departamenta vecākā referente | | |
| Sanita Treimane | Izglītības un zinātnes ministrijas Izglītības departamenta eksperte | | |
| Sanita Vanaga | Izglītības un zinātnes ministrijas Izglītības departamenta eksperte | | |
| Inga Birzniece | Veselības ministrijas Veselības veicināšanas un atkarību profilakses nodaļas vadītāja | | |
| Zita Veldze | Labklājības ministrijas Bērnu un ģimenes politikas departamenta direktora vietniece | | |
| Ilze Kurme | Labklājības ministrijas Bērnu un ģimenes politikas departamenta direktore | | |
| Inese Celmiņa | Tieslietu ministrijas Starptautiskās sadarbības departamenta juriste | | |

**Protokolē:** Kristīne Venta-Kittele, Labklājības ministrijas Bērnu un ģimenes politikas departamenta vecākā eksperte

Sēdi sāk plkst.10:00 

**Darba kārtība:**

1. Bērnu lietu sadarbības padomes Pastāvīgās darba grupas un Apakšgrupu aktualitātes.
2. Labklājības ministrijas un citu nozaru ministriju prioritārie pasākumi ģimeņu un bērnu atbalstam 2023.gada valsts budžetā**.**
3. Citi jautājumi.

Sēde notiek attālināti videokonferenču platformā ZOOM.

**Sēdes atklāšana:**

G.Eglītis atklāj sēdi un iepazīstina ar sēdes darba kārtību.

**1.**

**Bērnu lietu sadarbības padomes**

**Pastāvīgās darba grupas un Apakšgrupu aktualitātes.**

(ziņo: Z.Veldze)

*Par apspriežamo jautājumu izsakās: Ā.Martukāne, D.Jakaite, N.Jirgensone.*

**Z.Veldze:** Iepazīstina Bērnu lietu sadarbībaspadomes locekļus ar sagatavoto prezentāciju (1.Pielikums), informējot par Bērnu lietu sadarbības padomes Bērnu tiesību aizsardzības likumapastāvīgās darba grupas un katras Bērnu lietu sadarbības padomes Apakšgrupas uzdevumiem un to izpildes aktualitātēm.

**G.Eglītis:** atzinīgi novērtē Pastāvīgās darba grupas un Apakšgrupu līdz šim paveikto un norāda, ka jau veidojas pamats konkrētiem priekšlikumiem, kuri, tad attiecīgi varētu tikt virzīti tālāk izskatīšanai valdībā un Saeimā. Vienlaikus norāda, ka vēlas īpaši izcelt apakšgrupu “Bērnu alternatīvās aprūpes sistēmas pilnveide”, kuras ietvarā tiek izskatīts jautājums par turpmāko specializēto audžuģimeņu attīstību, kas patlaban ir ļoti aktuāli.

**Ā.Martukāne:** jautā, kas ir ar apakšgrupu par prevenciju. Biedrība “Latvijas Bērnu Labklājības tīkls” lūdza to iekļaut Bērnu lietu sadarbības padomes Apakšgrupu ietvarā.

**D.Jakaite:** paskaidro, ka sākotnēji Bērnu lietu sadarbības padomes Apakšgrupu projektā bija iekļauta apakšgrupa “Pedagoģiski psiholoģiskā atbalsta institucionālā risinājuma izstrāde un agrīnās prevencijas pakalpojumu attīstība”, taču pret šīs apakšgrupas iekļaušanu iebilda Pārresoru koordinācijas centrs. Taču Bērnu lietu sadarbībaspadomes locekļi tagad vēlreiz varētu lemt par to, vai šāda apakšgrupa ir nepieciešama. Vienlaikus lūdz par šo jautājumu izteikties Pārresoru koordinācijas centra pārstāvim.

**N.Jirgensone:** paskaidro, ka Pārresoru koordinācijas centrs organizē darba grupu agrīnās prevencijas pakalpojumu attīstībai, neskatoties uz to, ka tā nav iekļauta Bērnu lietu sadarbības padomes Apakšgrupu ietvarā. Vienlaikus norāda, ka par šī jautājumu virzību informēs biedrību “Latvijas Bērnu Labklājības tīkls”.

**Ā.Martukāne:** norāda, ka ir lūgumsPārresoru koordinācijas centram šajā darba grupā iekļaut arībiedrības “Latvijas Bērnu Labklājības tīkls” pārstāvi.

**Nolemj**:

1) Bērnu tiesību aizsardzības likuma pastāvīgā darba grupa:

- Apstiprināt Bērnu tiesību aizsardzības likuma pastāvīgās darba grupas saskaņotās redakcijas grozījumiem Bērnu tiesību aizsardzības likuma 1.panta 10.punktā, 26.1 pantā, 31.panta piektajā daļā, 51.1pantā, 52.panta pirmajā daļā, 52.2 pantā.

2)Apakšgrupa “Valsts apmaksātu pakalpojumu pilnveide bērniem ar autiskā spektra traucējumiem”:

- Sniegto informāciju pieņemt zināšanai un nākamajā padomes sēdē informēt par ziņojuma projektu.

3)Apakšgrupa “Starpinstitucionālā sadarbība”:

- Sniegto informāciju pieņemt zināšanai un apakšgrupai turpināt darbu.

4)Apakšgrupa “Vardarbības pret bērnu datu monitorings”:

* Sniegto informāciju pieņemt zināšanai un apakšgrupai turpināt darbu.

5) Apakšgrupa “Atbalsta pilnveide bērniem, kuriem ir antisociāla uzvedība vai pastāv šādas uzvedības riski”:

* Sniegto informāciju pieņemt zināšanai un nākamajā padomes sēdē informēt par iespējamo konceptuālo risinājumu saistībā ar sociālās korekcijasizglītības iestādes institūta reformu.

6)Apakšgrupa “Bērnu alternatīvās aprūpes sistēmas pilnveide”:

- Sniegto informāciju pieņemt zināšanai un turpināt Informatīvā ziņojuma “Par priekšlikumiem specializēto audžuģimeņu un ārpusģimenes aprūpes atbalsta centru darbības uzlabošanai” saskaņošanu un pēc saskaņošanas labklājības ministram iesniegt to apstiprināšanai Ministru kabinetā.

7)Apakšgrupa “Bērnu un pusaudžu veselības izglītība”:

- Sniegto informāciju pieņemt zināšanai un apakšgrupai turpināt darbu.

8) Apakšgrupa “Bāriņtiesu darba pilnveide”:

- Sniegto informāciju pieņemt zināšanai un turpināt Informatīvā ziņojuma “Par iespējamiem pasākumiem, kas vērsti uz mediācijas izmantošanas veicināšanu ar bērnu interesēm saistītu strīdu risināšanā” saskaņošanu un pēc saskaņošanas labklājības ministram iesniegt to Ministru kabinetā apstiprināšanai.

**2.**

**Labklājības ministrijas un citu nozaru ministriju prioritārie pasākumi ģimeņu un bērnu atbalstam 2023.gada valsts budžetā.**

(ziņo: D.Jakaite , Z.Ozola, J.Bekmanis, S.Janka, R.Jansons, I.Parādnieks)

**D.Jakaite:** iepazīstina ar Labklājības ministrijas prioritārajiem pasākumiem ģimeņu un bērnu atbalstam 2023.gada valsts budžetā (2.Pielikums).

**Z.Ozola:** informē, ka Izglītības un zinātnes ministrija fokusējās uz vienu būtisku jautājumu - pedagogu algu finansēšana. Un vakar valdība pieņēma jauno pedagogu darba samaksas dotāciju aprēķinu un sadales modeli, kas sniegs papildus finansējumu pašvaldībām ar sakārtotu izglītības iestāžu tīklu novadā. Tostarp ir paredzēts, ka pašvaldībām vismaz 7% no piešķirtā finansējuma būs jānodrošina atbalsta personāla nodrošināšanai un tas ir būtisks solis iekļaujošās izglītības nodrošināšanai.

Otrs jautājums, kam ir pieprasīts finansējums - digitālo mācību līdzekļu nodrošināšana un pieejamība.

**J.Bekmanis:** informē, ka valsts budžeta kontekstā Iekšlietu ministrijai nav tiešas prioritātes ģimeņu un bērnu atbalstam, taču Valsts policija un Iekšlietu ministrija īsteno vairākus pasākumus, kas veicina drošu vidi izglītības iestādēs. Tāpat tiks turpināti vairāki preventīvie pasākumi - vardarbības mazināšana ģimenēs ar bērniem, cilvēku tirdzniecība, atkarību izraisošo vielu pieejamības mazināšana, satiksmes drošība u.c.

**S.Janka:** iepazīstina ar Veselības ministrijas prioritārajiem pasākumiem ģimeņu un bērnu atbalstam 2023.gada valsts budžetā (3.Pielikums).

**I.Parādnieks:** vērš uzmanību uz nepieciešamību Veselības ministrijas prioritāro pasākumu ietvarā iekļaut arī zobārstniecības pakalpojumu pieejamību bērniem.

**R.Jansons:** informē, kaKultūras ministrijas prioritārie pasākumi ģimeņu un bērnu atbalstam 2023.gada valsts budžetā ir Kultūrizglītības programmas “Latvijas skolas soma”, LNB lasīšanas veicināšanas programmas "Bērnu, jauniešu un vecāku žūrija” un lasīšanas veicināšanas programmas  „Grāmatu starts” turpināšana, kā arī finansējums Leļļu teātra rekonstrukcijai. Vienlaikus norāda, ka šogad tiks veikta bērnu aptauja par kultūras vajadzību apmierināšanu un tad izejot no šiem rezultātiem attiecīgi varēs iezīmēt jaunus pasākumus nākotnē.

**I.Parādnieks:** norāda, ka atzinīgi novērtē Labklājības ministrijas virzīto iniciatīvu par bērnu pūriņu.Informē parDemogrāfisko lietu centra izvirzītajām prioritātēm:

**-** *Ģimenes pirmsskolas reforma* **-** pašvaldību pienākums nodrošināt ar atbalstu brīvu vecāku izvēli bērna pirmsskolas vecuma izglītībai un pieskatīšanai (pats vecāks pieskata bērnu (Bērna uzraudzības atlīdzība); aukles pakalpojums (Bērna uzraudzības atlīdzība); pašvaldību bērnudārzs nodrošina bērnam vietu; privāts bērnudārzs nodrošina bērnam vietu);

*- Bērna kopšanas pabalsta apmērs vismaz minimālajā ienākuma līmenī* (MIL)- par divām personām mājsaimniecībā, kas šobrīd sastāda 396 eiro (MIL 233 eiro+ MIL 70% 163 eiro – 2021.gads par 2019.gadu);

-*Vecāku pabalsta sistēmas pilnveide:*

- vecāku pabalsta izmaksas formula strādājošiem vecākiem, atkarībā no darba slodzes un atalgojuma apmēra, iepretim pašreizējiem konstantiem 30% ;

- dvīņu piedzimšanas gadījumā Vecāku pabalsta apmērs tiek aprēķināts ar lielāku atvietojamību no vidējās iemaksu algas, t.i., 1,5 g - 70% un 1.g - 85%, trīnīšu 1,5 g - 85% un 1.g - 100%;

- gadījumos, kad bērns piedzimis priekšlaicīgi vai vienās dzemdībās piedzimuši vairāk kā viens bērns un ir medicīniskas indikācijas, apmaksāts bērna kopšanas atvaļinājums var tikt pagarināts līdz papildus 30 (45) dienām.

- *Daudzbērnu – Goda ģimeņu - tvēruma paplašināšana:* vecāki ar 4 bērniem – statuss, kamēr jaunākais kļūst pilngadīgs; vecāki ar 5 un vairāk bērniem - statusu saglabā visu mūžu;

- *Stipendijas “Studētgods” paplašināšana* - iekļaujot arī jaunās ģimenes ar bērnu un daudzbērnu ģimeņu vecākus;

- *Studiju stipendiju dzēšana* bērna/u piedzimšanas gadījumos – atbalsts jauniem vecākiem;

- *Jauna mājokļu programma ģimenēm ar bērniem* – noma ar izpirkuma tiesībām - pašvaldību realizēta ar īpašiem valsts finanšu instrumentiem. Citu mājokļa pieejamības programmu pilnveide un paplašināšana, tai skaitā īres dzīvokļi un subsīdija ģimenēm “Balsts”;

- *Pensiju sistēmas pilnveide – personām ar bērniem*.

**D.Jakaite:** norāda, ka pievienojas I.Parādnieka minētajam, ka bērna kopšanas pabalsts būtu jāpārskata, jo tas apmērs ir zems un nav sen pārskatīts.

**Nolemj:**

* Sniegto informāciju pieņemt zināšanai.

1. **Citi jautājumi.**

(G.Eglītis)

**G.Eglītis:** informē, kanākamās sēdes laiks tiks izziņots atsevišķi.

Sēdi slēdz plkst.11.10.

Pielikumā: 1) Labklājības ministrijas prezentācija “Bērnu lietu sadarbības padomes Pastāvīgās

darba grupas un Apakšgrupu progress”;

2) Labklājības ministrijas prezentācija “Prioritārie pasākumi 2023”;

3)Veselības ministrijas prezentācija “Prioritārie pasākumi ģimeņu un bērnu atbalstam”.

|  |  |  |
| --- | --- | --- |
| Sēdes vadītājs | *Dokuments parakstīts ar drošu elektronisko parakstu un satur laika zīmogu* | G.Eglītis |

K.Venta-Kittele 67021610,

[kristine.venta-kittele@lm.gov.lv](mailto:kristine.venta-kittele@lm.gov.lv)